
Narva linna lahkvoolse sadeveetorustiku rekonstrueerimise kaasfinantseeringu kinnitamine

1. Asjaolud ja menetluse käik
Narva Linnavolikogu (NLvK) 19.06.2008.a otsusega nr 222 võeti omavalitsusüksusele kohustus osaleda Narva linna veepuhastusjaama ning veevarustus- ja kanalisatsioonisüsteemide rekonstrueeri-mise investeeringuprojektis (AS-i Narva Vesi teostatav veemajandusprojekt "Narva veevarustus- ja kanalisatsioonisüsteemide rekonstrueerimine" - SFOS nr 2.10101.09-112). 
Narva linna poolse kaasfinantseerimise aluseks on 23.12.2009.a. AS-ga Narva Vesi sõlmitud sihtfinantseerimise leping nr HÕ-20.
Sihtfinantseerimise lepingu nr. HÕ-20 punkti 5.10 alusel ehitatakse juhul, kui Pooled saavutavad kokkuleppe lisafinantseerimise osas, ca 11,6 km lahkvoolset sadeveetorustikku Narva linna erinevatel tänavatel, kuna lahkvoolse sadeveetorustiku rajamine ei ole Projekti töömahtudes ning peab olema finantseeritud Poolte (mitte Euroopa Uhenduse Komisjoni) poolt. Kokkuleppe s6lmimise eelduseks on sellekohane Narva linnavolikogu otsus.
AS Narva Vesi sõlmis riigihange nr. 115534 tulemusel 10.05.2010.a. OÜ-ga Astlande Ehitus hankelepingu ühisveevarustuse, ühiskanalisatsiooni ja lahkvoolse sadeveetorustiku ehitamiseks kogumaksumusega 12,7 milj. eurot, millest ca 11 km ulatuses lahkvoolse sadeveetorustiku ehitamise maksumuseks on 1 460 294,08 eurot ilma käibemaksuta.
22.11.2012.a. esitas AS Narva Vesi taotluse nr. C/1657, milles palutakse Narva linnal kaasfinantseerida lahkvoolse sadeveetorustiku ehitus kogusummas 730 147,04 eurot.
Tulenevalt Narva linna eelarvestrateegiast on kaasfinantseerimist võimalik teostada üksnes täiendava laenu arvelt.
Narva Lionnavolikogu 20.12.2012.a. määruse nr. 29 lisa 3 punktis 4.3. on 2013 aastaks lahkvoolse sadeveetorustiku kaasfinantseeringuna ette nähtud 365 064,00 eurot.

2. Õiguslikud alused
Kohaliku omavalitsuse korralduse seaduse (KOKS) § 6 lõike 1 kohaselt omavalitsusüksuse ülesandeks on muuhulgas korraldada antud linnas veevarustust ja kanalisatsiooni, juhul kui need ülesanded ei ole seadusega antud kellegi teise täita. 
KOKS § 22 lg.1 p.8 alusel kuulub varaliste kohustuste (laenude) võtmise otsustamine volikogu ainupädevusse.
Kohaliku omavalitsuse üksuse finantsjuhtimise seaduse (KOFS) § 28 lg. 2 kohaselt linnavalitsusel, kohaliku omavalitsuse üksuse ametiasutusel ning ametiasutuse hallataval asutusel on keelatud teha tehinguid, mis ei ole eelarves ette nähtud, välja arvatud käesoleva seaduse § 24 lõikes 3 ning § 26 lõike 4 punktis 4 ja lõikes 6 nimetatud juhul. Vastavalt KOFS § 28 lõikele 3 linnavalitsus, kohaliku omavalitsuse üksuse ametiasutus ning ametiasutuse hallatav asutus võivad sõlmida lepinguid, millega muu hulgas tagatakse kohustusi eelarveaastast pikemaks perioodiks, kooskõlas eelarvestrateegiaga ja volikogu antud volituse alusel.



3. Otsus
3.1. Narva linn osaleb Narva linnas lahkvoolse sadeveetorustiku ehitamisel aastatel 2013 – 2014 kaasfinantseerijana tingimusel, et AS Narva Vesi tagab aastatel 2013 – 2014 omafinantseerimise osa summas 730 147,04 eurot.
3.2. Narva Linnavalitsusel näha ette Narva linna eelarvest laenu arvelt aastateks 2013-2014 lahkvoolse sadeveetorustiku ehitamise kaasfinantseering 50 % ulatuses, kogumaksumusega 730 147,04  EUR, sh: 
2013.a. 	–	365 064,00 EUR	
2014.a 		– 	365 083,04 EUR	 
3.3. Lubada Narva Linnavalitsusel sõlmida lahkvoolse sadeveetorustiku ehitamise kaasfinantseerimiseks täiendav kokkuleppe 23.12.2009.a. AS-ga Narva Vesi sõlmitud sihtfinantseerimise lepingule nr HÕ-20.

4. Rakendussätted
4.1. Narva Linnavolikogu Kantseleil teha otsus teatavaks Narva Linnavalitsusele ja AS-le Narva Vesi.
4.2. Otsus jõustub teatavakstegemisest.
4.3. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest arvates.

